Malala Yousafzai

Ymgyrchydd o Bacistan yw Malala Yousafzai (ganwyd 12 Gorffennaf 1997), sy'n ymgyrchu dros addysg i ferched ac hawliau dynol; yn 2013 hi oedd yr ieuengaf erioed i dderbyn Gwobr Heddwch Nobel.

Yn 2009 ysgrifennodd flog i'r BBC gan ddisgrifio'i bywyd o dan reolaeth y Taleban yn Nyffryn Swat. Ar 9 Hydref 2012 cafodd Malala ei saethu yn ei phen gan y Taleban. Cafodd ei thrin mewn ysbyty yn Birmingham, Lloegr, ac erbyn mis Mawrth 2013 dychwelodd i ysgol gan fynychu Ysgol Uwchradd Edgbaston yn Birmingham.
bawd|chwith|Malala Yousafzai yn yr Oval Office, 11 Hydref 2013.

Anrhydeddau
Ar 12 Gorffennaf 2013, siaradodd Yousafzai ym mhencadlys y Cenhedloedd Unedig gan alw am fynediad rhwydd i bawb i'r byd addysg, ac ym Medi 2013 fe agorodd Llyfrgell newydd Birmingham yn swyddogol.  Hi yw'r ieuengaf erioed i ennill y Wobr Sakharov (2013), ac yn Hydref yr un flwyddyn fe'i hurddwyd gan Lywodraeth Canada fel 'Dinesydd Anrhydeddus'. Yn Chwefror 2014 fe'i henwebwyd am Wobr y Plant yn Sweden. Ar 15 Mai derbyniodd doethuriaeth anrhydeddus gan University of King's College, Halifax.

Dethlir "Diwrnod Malala" ar 10 Tachwedd gan y Cenhedloedd Unedig. Cafodd ei henwebu am Wobr Heddwch Nobel 2014, ar y cyd gyda Kailash Satyarthi, ymgyrchydd arall dros hawliau plant, hefyd o Bacistan.

 Cyfeiriadau 

Categori:Genedigaethau 1997
Categori:Blogwyr o Bacistan
Categori:Cyn-fyfyrwyr Neuadd yr Arglwyddes Margaret, Rhydychen
Categori:Enillwyr Gwobr Heddwch Nobel
Categori:Enillwyr Gwobr Sakharov
Categori:Merched a aned yn y 1990au
Categori:Ymfudwyr o Bacistan i'r Deyrnas Unedig
Categori:Ymgyrchwyr yr 21ain ganrif o Bacistan
Categori:Ymgyrchwyr benywaidd o Bacistan
Categori:Ymgyrchwyr hawliau menywod o Bacistan